রাম নবমী নিয়ে বিজেপি কর্মীদের বিশেষ বার্তা শুভেন্দুর

ওয়েব ডেস্ক: রাম নবমীর দিন বিজেপি কর্মীদের কি করণীয় এবার সেই বিষয়ে রাজ্য বিধানসভার বিরোধী দলনেতা শুভেন্দু অধিকারী দিলেন পরামর্শ।

৬ এপ্রিল ২০২৫-এ রামনবমীর তিথি। আর সেইদিনকে কেন্দ্র করে রাজ্য জুড়ে মহাসমারোহের আহ্বান জানালেন শুভেন্দু অধিকারী।

আরও পড়ুন: মণিপুর সফরে সুপ্রিম কোর্টের ৬ বিচারপতি

উল্লেখ্য, দোলের দিনই বিরোধী দলনেতা শুভেন্দু অধিকারী হুঙ্কার দিয়েছিলেন রাম নবমীর দিন ১ কোটি হিন্দু রাস্তায় থাকবে। সেদিন তিনি বলেন, “ভাল করে রাম নবমী করবেন। আমিও থাকব মাঠে। গতবার ৫০ লক্ষ হিন্দু নেমেছিল, একহাজার মিছিল হয়েছিল। এবার ২ হাজার মিছিল হবে, ১ কোটি হিন্দু রাস্তায় থাকবে। কোনও অনুমতি নেবেন না। কোনও অনুমতির প্রয়োজন নেই।” আর আজও সেই একই সুর শুভেন্দুর গলায়।

তিনি এদিন রাম নবমীর দিন নিজ নিজ এলাকায় প্রচুর লোক সমাগম করে বড় মিছিল করার পরামর্শ দিলেন। প্রতিটি এলাকার বিধায়ক ও নেতাদের ২৫ থেকে ৫০ হাজার টাকা মূল্যের রামের ছবি দেওয়া গেরুয়া ধজা কিনে তা হিন্দু বাড়িতে বাড়িতে বিলি করার পরামর্শও দেওয়া হয়েছে। পাশাপাশি, প্রতিটি এলাকার হিন্দু বাড়ির ছাদে রামনবমীর ধ্বজা ওড়ানোর পরামর্শও দিয়েছেন। আর এইদিন যদি পুলিশ প্রশাসন বাঁধা দেয় তাহলে প্রতিবাদ করাও হবে বলে জানান শুভেন্দু অধিকারী।

দেখুন অন্য খবর